CELEX: 32006D0473
Language: fi
Date: 2006-07-05 00:00:00
Title: 2006/473/EY: Komission päätös, tehty 5 päivänä heinäkuuta 2006 , tiettyjen kolmansien maiden ja tiettyjen kolmansien maiden alueiden tunnustamisesta vapaaksi (kaikista Citrukselle patogeenisistä) Xanthomonas campestris -, Cercospora angolensis Carv. & Mendes- tai (kaikista Citrukselle patogeenisistä) Guignardia citricarpa Kiely -kannoista (tiedoksiannettu numerolla K(2006) 3024)

8.7.2006   
            
            
               FI
            
            
               Euroopan unionin virallinen lehti
            
            
               L 187/35
            
         KOMISSION PÄÄTÖS,
   tehty 5 päivänä heinäkuuta 2006,
   tiettyjen kolmansien maiden ja tiettyjen kolmansien maiden alueiden tunnustamisesta vapaaksi (kaikista Citrukselle patogeenisistä) Xanthomonas campestris-, Cercospora angolensis Carv. & Mendes- tai (kaikista Citrukselle patogeenisistä) Guignardia citricarpa Kiely -kannoista
   (tiedoksiannettu numerolla K(2006) 3024)
   (2006/473/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen liitteessä IV olevan A osan I jakson 16.2, 16.3 ja 16.4 kohdan
   sekä katsoo seuraavaa:
   
               (1)
            
            
               Jotta sallittaisiin sukujen Citrus L., Fortunella Swingle ja Poncirus Raf. hedelmien ja niiden hybridien tuonti yhteisöön tai niiden kuljetukset yhteisössä direktiivin 2000/29/EY mukaisesti, tiettyjen kolmansien maiden ja tiettyjen kolmansien maiden alueiden tunnustamisesta vapaaksi (kaikista Citrukselle patogeenisistä) Xanthomonas campestris-, Cercospora angolensis- Carv. & Mendes- tai (kaikista Citrukselle patogeenisistä) Guignardia citricarpa Kiely -kannoista 8 päivänä tammikuuta 1998 tehdyssä komission päätöksessä 98/83/EY (2) tunnustetaan tietyt kolmannet maat ja tietyt kolmansien maiden alueet näistä kasvintuhoojista vapaiksi.
            
         
               (2)
            
            
               Päätöstä 98/83/EY on sen tekemisen jälkeen muutettu monta kertaa. Päätös 98/83/EY olisi sen vuoksi oikeudellisen selkeyden ja järkeistämisen vuoksi kumottava ja korvattava.
            
         
               (3)
            
            
               Uusi-Seelanti on toimittanut viralliset tiedot, joista käy ilmi, että sen alue on Xanthomonas campestris- ja Guignardia citricarpa -kasvintuhoojista vapaata. Uusi-Seelanti olisi tämän vuoksi tunnustettava näistä kasvintuhoojista vapaaksi.
            
         
               (4)
            
            
               Etelä-Afrikka on toimittanut viralliset tiedot, joista käy ilmi, että Northern Cape -provinssissa sijaitsevat Hartswaterin ja Warrentonin ”magisterial district” -alueet ovat Guignardia citricarpa -kasvintuhoojasta vapaita. Nämä Etelä-Afrikan alueet olisi tämän vuoksi tunnustettava tästä kasvintuhoojasta vapaiksi.
            
         
               (5)
            
            
               Australia on toimittanut tiedot, joiden mukaan Queenslandin osavaltio ei enää ole Xanthomonas campestris -kasvintuhoojasta vapaa. Queenslandin osavaltiota ei tämän vuoksi saisi enää tunnustaa kyseisestä kasvintuhoojasta vapaaksi.
            
         
               (6)
            
            
               Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   1.   Sovellettaessa liitteessä IV olevan A osan I jakson 16.2 kohtaa seuraavien kolmansien maiden tunnustetaan olevan kaikista Citrukselle patogeenisistä Xanthomonas campestris -kannoista vapaita:
   
               a)
            
            
               kaikki sitrushedelmiä tuottavat Euroopan kolmannet maat, Algeria, Egypti, Israel, Libya, Marokko, Tunisia ja Turkki;
            
         
               b)
            
            
               Afrikka: Etelä-Afrikka, Gambia, Ghana, Guinea, Kenia, Sudan, Swazimaa ja Zimbabwe;
            
         
               c)
            
            
               Keski- tai Etelä-Amerikka ja Karibia: Bahamasaaret, Belize, Chile, Costa Rica, Dominikaaninen tasavalta, Ecuador, El Salvador, Honduras, Jamaika, Kolumbia, Kuuba, Meksiko, Nicaragua, Peru, Saint Lucia, Surinam ja Venezuela;
            
         
               d)
            
            
               Oseania: Uusi-Seelanti.
            
         2.   Sovellettaessa liitteessä IV olevan A osan I jakson 16.2 kohtaa seuraavien alueiden tunnustetaan olevan kaikista Citrukselle patogeenisistä Xanthomonas campestris -kannoista vapaita:
   
               a)
            
            
               Australia: Etelä-Australia, Uusi Etelä-Wales ja Victoria;
            
         
               b)
            
            
               Brasilia: Mato Grosso do Sulin, Minas Geraisin, Paranán, Rio Grande do Sulin, Santa Catarinan ja São Paulon osavaltioita lukuun ottamatta;
            
         
               c)
            
            
               Yhdysvallat: Amerikan Samoa, Arizona, Guam, Havaiji, Kalifornia, Louisiana, Pohjois-Mariaanit, Puerto Rico, Texas ja Yhdysvaltain Neitsytsaaret;
            
         
               d)
            
            
               Uruguay lukuun ottamatta Chapicuy-joen pohjoispuolella sijaitsevia Paysandun, Riveran ja Salton alueita.
            
         2 artikla
   Sovellettaessa liitteessä IV olevan A osan I jakson 16.3 kohtaa seuraavien kolmansien maiden tunnustetaan olevan Cercospora angolensis Carv. et Mendes -kasvintuhoojasta vapaita:
   
               a)
            
            
               kaikki sitrushedelmiä tuottavat kolmannet maat Pohjois-, Keski- tai Etelä-Amerikassa ja Karibialla, Aasiassa (Jemeniä lukuun ottamatta), Euroopassa ja Oseaniassa;
            
         
               b)
            
            
               kaikki sitrushedelmiä tuottavat Afrikan kolmannet maat, lukuun ottamatta Angolaa, Gabonia, Guineaa, Kamerunia, Keniaa, Keski-Afrikan tasavaltaa, Kongon demokraattista tasavaltaa, Mosambikia, Nigeriaa, Ugandaa, Sambiaa ja Zimbabwea.
            
         3 artikla
   1.   Sovellettaessa liitteessä IV olevan A osan I jakson 16.4 kohtaa seuraavien kolmansien maiden tunnustetaan olevan kaikista Citrukselle patogeenisistä Guignardia citricarpa Kiely -kannoista vapaita:
   
               a)
            
            
               kaikki sitrushedelmiä tuottavat kolmannet maat Pohjois-, Keski- tai Etelä-Amerikassa (Argentiinaa ja Brasiliaa lukuun ottamatta), Karibialla ja Euroopassa;
            
         
               b)
            
            
               kaikki sitrushedelmiä tuottavat Aasian kolmannet maat lukuun ottamatta Bhutania, Filippiinejä, Indonesiaa, Kiinaa ja Taiwania;
            
         
               c)
            
            
               kaikki sitrushedelmiä tuottavat Afrikan kolmannet maat lukuun ottamatta Etelä-Afrikkaa, Keniaa, Mosambikia, Sambiaa, Swazimaata ja Zimbabwea;
            
         
               d)
            
            
               kaikki sitrushedelmiä tuottavat Oseanian kolmannet maat lukuun ottamatta Australiaa ja Vanuatua.
            
         2.   Sovellettaessa liitteessä IV olevan A osan I jakson 16.4 kohtaa seuraavien alueiden tunnustetaan olevan kaikista Citrukselle patogeenisistä Guignardia citricarpa Kiely -kannoista vapaita:
   
               a)
            
            
               Etelä-Afrikka: Western Cape; Northern Cape: Hartswaterin ja Warrentonin magisterial district -alueet;
            
         
               b)
            
            
               Australia: Etelä-Australia, Länsi-Australia ja Pohjoisterritorio;
            
         
               c)
            
            
               Kiina: kaikki alueet lukuun ottamatta Fujiania, Guangdongia, Sichuania, Yunnania ja Zhejiangia;
            
         
               d)
            
            
               Brasilia: koko Brasilia Rio Grande do Sulin, Rio de Janeiron ja São Paulon osavaltioita lukuun ottamatta.
            
         4 artikla
   Kumotaan päätös 98/83/EY.
   5 artikla
   Tämä päätös on osoitettu kaikille jäsenvaltioille.
   
      Tehty Brysselissä 5 päivänä heinäkuuta 2006.
      
         
            Komission puolesta
         
         Markos KYPRIANOU
         
            Komission jäsen
         
      
   
   
      (1)  EYVL L 169, 10.7.2000, s. 1. Direktiivi sellaisena kuin se on viimeksi muutettuna komission direktiivillä 2006/35/EY (EUVL L 88, 25.3.2006, s. 9).
   
      (2)  EYVL L 15, 21.1.1998, s. 41. Direktiivi sellaisena kuin se on viimeksi muutettuna päätöksellä 2003/129/EY (EUVL L 51, 26.2.2003, s. 21).